Klausgalvų Medsėdžių senosios kapinės

Klausgalvų Medsėdžių senosios kapinės, vadinamos Kapeliais, Maro kapeliais (valstybės saugoma kultūros vertybė: unikalus kodas – , senas vertybės kodas – L571) – neveikiančios kapinės šiaurės rytinėje Kretingos rajono savivaldybės teritorijos dalyje, Klausgalvų Medsėdžiuose (Imbarės seniūnija), 2,2 km į šiaurės vakarus nuo kelio .

 Kapinės 

Įrengtos nedidelėje kalvelėje, stūksančioje vidury dirvos. Stačiakampio plano, 20 x 20 m dydžio. Centrinė, 13 x 12 m dydžio,Kretingos rajono gamtos ir kultūros paminklų katalogas. – Vilnius: Respublikinis žemėtvarkos projektavimo institutas, 1976. – Nr. 37sg pailga šiaurės rytų – pietvakarių kryptimi dalis aptverta statinių tvora, kurios rytinėje pusėje įrengti varteliai.

Paviršius lygus, laidojimo žymių nėra. Viduryje ant aukšto betoninio cokolio pastatyta koplytėlė, kurios sienos betoninės, o stogo konstrukcija medinė. Abipus jos stovi po medinį, monumentalų kryžių.

Kapinių pakraščiuose auga liepos, išrausti žvėrelių urvai.

Teritorijos plotas – 0,01 ha, perimetras – 48 m.Kretingos kapinių apskaitos duomenys (1982 m. lauko darbai). – [Kaunas]: Visasąjunginio žemės ūkio aerofotogeodezinių tyrinėjimų instituto Vakarų filialas, [1983]. – L. 49

3,24 km į šiaurės rytus yra Barzdžių, 3,16 km į pietryčius – Klausgalvų, 2,25 km į šiaurės vakarus – Mažųjų Žalimų senosios kapinės.

 Istorija 
Įrengtos XVII a. Veikė iki XVIII a. pab. – XIX a. pr. Vadinamos Kapeliais, Maro kapeliais (). Jose laidoti Klausgalvų Medsėdžių gyventojai. Kapines uždarius, XIX a. – XX a. pr. retsykiais pakasami savižudžiai, nekrikštyti mirę kūdikiai ir pan. Paskutinį kartą laidotos 1920 m. šiltinės aukos.Senkapis, vad. Markapiais, Klausgalvų-Medsėdžių k., Imbarės apyl. – Kretingos muziejaus mokslinis archyvas. – F. 4, b. 65. – L. 90v
Mirusiems atminti kapinėse nuo seno stovėjo koplytėlė ir keli ąžuoliniai monumentalūs kryžiai. 1937–1939 m. kryžiai atnaujinti, o medinės koplytėlės vietoje pastatyta betoninė, į kurią iš senosios perkeltos Marijos Maloningosios, 2 angelų, Šv. Juozapo ir Kristaus prie stulpo skulptūros. Marijos skulptūrai buvo priskiriama stebuklinga galia. Jos pagalbos prašydavo susirgus šeimynos nariui ar gyvuliui, ištikus nelaimei.Julius Kanarskas. Klausgalvų Medsėdžių kaimo kapinės (Imbarės apyl., Kretingos raj.), 1993 m. – Kretingos muziejaus mokslinis archyvas. – F. 4, b. 202 Prie koplytėlės kiekvieną gegužę kaimo gyventojai rinkdavosi pasimelsti už mirusiuosius. Senosios skulptūros XX a. 8 deš. dingo, o jų vieton įdėta masinės gamybos Švč. Mergelės Marijos skulptūra. XXI a. pr. vietoje vieno sunykusio kryžiaus pastatytas naujas.

Pasakojama, kad kapinėse vaidendavosi, o ariant aplinkui dirvą buvo randama žmonių kaulų ir įvairių senienų iš suardytų kapų.

1972–1977 m. – vietinės reikšmės archeologijos paminklas.Lietuvos TSR kultūros paminklų sąrašas. – Vilnius, 1973. – P. 248, Nr. 499Lietuvos TSR kultūros paminklų sąrašas (tęsinys). – Vilnius, 1977 1997 m. įrašytos į kultūros vertybių registro laidojimo vietų sąrašą (kodas L474),Valstybės žinios – 1998 m. vasario 7 d. – Nr. 14. – P. 61 2005 m. pripažintos valstybės saugomu kultūros paveldo objektu.Valstybės žinios – 2005 m. gegužės 7 d. – Nr. 58-2034

 Tyrimai 
1960 ir 1964 m. žvalgė Juozas Mickevičius, 1988, 2015 m. – Julius Kanarskas, 1995 m. – Kultūros paveldo centras (Loreta Kazlavickienė, Jadvyga Verksnienė), 2015 m. – Loreta Jatulionytė-Brezgienė.

 Šaltiniai 

 Nuorodos 
 Kultūros vertybių registras: Klausgalvų Medsėdžių k. senosios kapinės

Kategorija:Kretingos rajono paveldas
Kategorija:Kretingos rajono kapinės
Kategorija:Maro kapai